**AM SĂ TE ÎMBRAC CU MINE..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când pe lacul amintirii îmi plutesc mirifici nuferi

Amețindu-mă cu taina unei altfel de tăceri..

Te privesc..și-mi pare mie sau ai încetat să suferi?!

Îmbătat de nostaligie, când ai învățat să speri?

\*

Te vedeam atât de sumbru, un om dur, mimând emoții

Ce-ai fi încălcat principii să ai ultimul cuvânt..

Te luptai cu tine însuți ignorând fiorul morții,

Suferința-ți era calea spre un alt deznodământ...

Te vedeam ca pe un rege alergând după victorii

Nu conta că prețul luptei erau vieți nevinovate..

Tu le decideai menirea prin cuvinte iluzorii

Nu-ți păsa că-n egoismu-ți le-arătai calea spre moarte!...

Doar acerba ta furie ți-era pentru suflet hrană

Până când unda iubirii a decis să te atingă...

Într-un om plin de tandrețe azi te-ai transformat din stană

Și-ai lăsat văpaia urii..fără urmă, să se stingă!..

\*

Azi plutesc cu tine-alături pe-amintirea unui lac

Îmbătați de fericire...contemplând mirifici nuferi

Am să-ți spun prin mii de gesturi de ce șoaptele îmi tac

Și-am să te îmbrac cu mine...să te fac să nu mai suferi!

17.10.2017

Focșani.